URDHËR
Nr.142, datë 13.5.2020

“PËR PËRCAKTIMIN E ADRESAVE TË POSTËS ELEKTRONIKE PËR KOMUNIKIMIN ZYRTAR ME MINISTRINË E DREJTESISË”

Në mbështetje të nenit 102, pika 4 të Kushtetutës, të nenit 7, të ligjit nr.8678, datë 14.5.2001, “Për organizimin dhe funksionimin e Ministrisë së Drejtësisë”, të ndryshuar, si dhe të nenit 37, pika i, të ligjit nr.26/2019 “Për Shërbimin Përmbarimor Gjyqësor Privat”, me qëllim lehtësimin e procedurave të komunikimit me përmbaruesit privatë,

URDHËROJ:

1. Çdo përmbarues gjyqësor privat, si dhe çdo zyrë përmbarimore, të depozitojë pranë Ministrisë së Drejtësisë, një adresë të postës elektronike, funksionale.
2. Çdo ndryshim i adresës së postës elektronike të sipërcituar duhet të njoftohet, brenda dy ditëve punë nga kryerje e këtij ndryshimi pranë Ministrisë së Drejtësisë, elektronikisht në adresën e administruar nga struktura përgjegjëse e rregullimit të profesioneve të lira, me qëllim përcjelljen e këtyre komunikimeve dhe me shkresë.
3. Përmbaruesi gjyqësor privat apo zyra përmbarimore regjistron këtë të dhënë dhe çdo ndryshim të saj në regjistrin tregtar, sipas parashikimeve të legjislacionit përkatës.
4. Çdo kominikim elektronik i Ministrisë së Drejtësisë që lidhet me ushtrimin e profesionit të përmbaruesit gjyqësor privat, të kryhet përmes kësaj adrese lektronike.
5. Me dërgimin e komunikimit në adresat e postës elektronike të përcjella, do të konsiderohet se njoftimi është kryer.
6. Në rast të mungesës së njoftimit nga përmbaruesi gjyqësor privat mbi ndryshimin e adresës së postës elektronike, të parashikuar në pikën 2 të këtij urdhri, njoftimi do të konsiderohet i kryer në adresën e deklaruar më parë prej tij.
7. Dhoma Kombëtare e Përmbaruesve Gjyqësorë Privatë, të marrë masa për zbatimin e këtij urdhri dhe të përcjellë pranë Ministrisë së Drejtësisë një listë të përditësuar me adresat elektronike për përmbaruesit, brenda dhjetë ditëve nga hyrja në fuqi e këtij urdhri.
8. Ngarkohet struktura përgjegjëse e monitorimit/rregullimit të profesioneve të lira, në Ministrinë e Drejtësisë, për ndjekjen dhe zbatimin e këtij urdhri.
Ky urdhër hyn në fuqi menjëherë.

